之前去西環食韓國嘢，無食過都一定聽過呢間Seoulmate Cafe，但原來佢已經搬咗過嚟銅鑼灣喇，店舖面積比以前大咗，想去幫襯都方便咗好多！而一入到嚟，餐廳以藍白為設計主色，燈嘅設計就係一舊又一舊嘅白雲，真係好有童話嘅感覺呀！而餐廳仲有室外部份，喺銅鑼灣區可以有一個小小嘅綠州真係好難得。而店內嘅小擺設，書架上嘅韓文書籍雜誌，實在好有韓國feel。不過，店面以香港人為主，一心嚟睇韓國仔嘅A姐就大為失望喇！